
VIEŠASIS PIRKIMAS „ELEKTROMOBILIS” (TOLIAU – PIRKIMAS) Nr. 7763514

ATSAKYMAS Į PAKLAUSIMĄ
Centrinė perkančioji organizacija CVP IS priemonėmis 2026-07-02 (pranešimo Nr. 708894) gavo tiekėjo paklausimą. Vadovaudamasi Lietuvos Respublikos viešųjų pirkimų įstatymo 36 str. 5p., pirkimo bendrųjų sąlygų 5.2 p., atsako į tiekėjo paklausimą: 
	Eil. Nr.
	Klausimas
(pateikiamas neredaguojamas tekstas)
	Atsakymas
	Atsakymo pateikimo data

	1.
	Prašome patikslinti šiuos techninės specifikacijos reikalavimus:

1. Dėl techninės specifikacijos 1.2–1.4 punktų
Techninės specifikacijos 1.2 punkte nurodyta: „Ne mažiau 8 vietų. Iš jų ne mažiau kaip 1 (viena) vieta asmens su negalia vežimėliui.“, 1.3 punkte nurodytas reikalavimas įrengti neįgaliojo vežimėlio užvažiavimo rampą, o 1.4 punkte – reikalavimas transporto priemonę pritaikyti asmenims su negalia.
Prašome patikslinti, ką konkrečiai Perkančioji organizacija laiko neįgaliojo vietos įrengimu ir kokia papildoma įranga turi būti sumontuota transporto priemonėje. Prašome nurodyti, ar, be užvažiavimo rampos ir teisės aktų nustatyta tvarka atlikto transporto priemonės pritaikymo, yra keliami konkretūs reikalavimai, pavyzdžiui, neįgaliojo vežimėlio tvirtinimo sistemai, keleivio saugos diržui, grindų tvirtinimo bėgeliams ar kitai specialiajai įrangai.
Taip pat prašome patikslinti 1.2 punkto reikalavimą dėl vietų skaičiaus. Praktikoje, įrengiant vietą asmeniui neįgaliojo vežimėlyje, priklausomai nuo pasirinkto techninio sprendimo, gali būti išmontuojamos viena ar dvi keleivių sėdynės. Atsižvelgiant į tai, prašome paaiškinti, ar po transporto priemonės pritaikymo neįgaliojo vežimėlio vietai įrengti transporto priemonėje turi likti ne mažiau kaip 8 sėdimos vietos (įskaitant vairuotoją), ar reikalaujama, kad transporto priemonėje būtų iš viso ne mažiau kaip 8 vietos, iš kurių viena yra skirta asmeniui neįgaliojo vežimėlyje.
	Patiksliname, kad techninėje specifikacijoje 1.4 punkte nustatytam reikalavimui Perkančioji organizacija konkrečių reikalavimų įrangai nekelia. Sumontuota įranga neįgaliajam (jei įranga nebuvo montuota gamykliškai) bei jos saugi eksploatacija turės būti įvertinta ir patvirtinta Lietuvos transporto saugos administracijos pripažintos ekspertizės įmonės. Svarbu, kad būtų užvažiavimo rampa ir teisės aktų nustatyta tvarka atliktas transporto priemonės pritaikymas.
Patiksliname techninės specifikacijos 1.2 punktą, dėl elektromobilio vietų skaičiaus: reikalaujama, kad transporto priemonėje būtų iš viso ne mažiau kaip 8 vietos (įskaitant vairuotoją), iš jų ne mažiau kaip 1 vieta pritaikoma asmens su negalia vežimėliui.
	2026-07-07

	2.
	2. Dėl techninės specifikacijos 5.1 punkto

Techninės specifikacijos 5.1 punkte nurodytas reikalavimas dėl durų skaičiaus ir galinių durų.
Prašome patikslinti, ar techninės specifikacijos 5.1 punkto reikalavimą atitiktų transporto priemonė su gamykliškai įrengtu vienvėriu į viršų atidaromu galiniu bagažinės dangčiu su šildomu stiklu.
Atkreipiame dėmesį, kad rinkoje pagal techninės specifikacijos reikalavimus siūlomi M1 kategorijos elektriniai keleiviniai mikroautobusai gali būti komplektuojami tiek su dvivėrėmis galinėmis durimis, tiek su vienvėriu į viršų atidaromu galiniu bagažinės dangčiu, todėl prašome aiškiai patvirtinti, ar pastarasis sprendimas taip pat būtų laikomas atitinkančiu techninės specifikacijos 5.1 punkto reikalavimus.“
	Patiksliname techninės specifikacijos 5.1 punktą, kad: Ne mažiau kaip 5 (vairuotojo ir priekinio keleivio, šoninės įstiklintos stumdomosios ar varstomos ar dvivėrės ar vienvėrės durys ar į viršų atidaromos durys su įrengtu vienvėriu į viršų atidaromu galiniu bagažinės dangčiu ar  vienvėrėmis ar dvivėrėmis galinėmis durimis, kurios turi būti su šildomu stiklu automobilio gale).
	2026-07-07




Papildomai informuojame, kad Centrinė perkančioji organizacija priėmė sprendimą nukelti pasiūlymų pateikimo terminą iš 2026-07-15, 9:30 val. į 2026-07-21, 9:30 val. Susipažinimo su pasiūlymais terminą – iš 2026-07-15, 10:00 val. į 2026-07-21, 10:00 val.


PRIDEDAMA: 1. Specialiosios pirkimo sąlygos, 28 lapai;
		2. Specialiųjų pirkimo sąlygų 6 priedas Pasiūlymo forma, 12 lapų;

